﻿ Szijjártó Péterrel tárgyalt az RMDSZ delegációja Kolozsváron
2017. október 02., hétfő, 14:04 | közlemény
Az RMDSZ úgy véli, hogy Romániában nem csupán leállt a visszaszolgáltatási folyamat, hanem ma már sokkal inkább a visszarendeződésnek lehetünk a tanúi. Az látszik, hogy különböző feljelentésekkel, bírósági beavatkozásokkal elkezdődött az újraállamosítás.
A hétfői megbeszélésen a felek tárgyaltak a gazdaságfejlesztési programról is, amelyet a magyar kormány segítségével hamarosan a Mezőségen indítanak útnak, abban bízva, hogy a pilot program után ezt Erdély-szerte is ki lehet terjeszteni.
„A pozitív előrelépések mellett tájékoztattuk a minisztert arról is, hogy melyek azok a legnagyobb kihívások, amelyek elé közösségünk néz az elkövetkező időben: a centenárium kapcsán már most jól látjuk, hogy idén elkezdődött az erre való „felkészülés”, hiszen elindult a magyarellenes hangulatkeltés, amely nemcsak politikai színtéren, hanem a közösség mindennapjaiban is tetten érhető és érezhető. Ennek a folyamatnak is közösen kell gátat szabnunk: egyenes beszéddel, nyílt kommunikációval, pozitív hozzáállással” – idézte az RMDSZ hírlevele az ügyvezető elnököt.